اسٹوڈنٹس اسلامک آرگنائزیشن آف انڈیا

اسٹوڈنٹس اسلامک آرگنائزیشن آف انڈیا (ایس آئی او) (SIO) جماعت اسلامی ہند کے طلبہ کا شعبہ ہے۔ اس کی تشکیل 1982ء میں کی گئی تھی۔ اس کے آئین کے مطابق، اس کے مقاصد طلبہ اور نوجوانوں کے سامنے دعوت پیش کرنا اور تعلیمی اداروں میں خوبیوں اور اخلاقی اقدار کو فروغ دینا ہے۔

ایس آئی او کو مسلم طلبہ کی ایک اعتدال پسند جماعت بتایا جاتا ہے، وہ سماجی خدمت اور رفاہی سرگرمیوں میں حصہ لیتے ہیں۔ مسلم طلبہ کو پرامن مذہبی سرگرمیوں میں حصہ لینے اور فرقہ وارانہ سرگرمیوں سے دور رکھنے کے لیے اس تنظیم کو منظم کیا گیا ہے۔ یونیسکو کے ایک بین الاقوامی سروے رپورٹ میں اس تنظیم کو "بین المذاہب تعلقات" کے لیے بہترین نمونہ اور مثال کے طور پر درج کیا گیا ہے۔

اور اس تنظیم سے طلبہ کو بہت امیدیں وابستہ ہیں۔

تعارف 

اسٹوڈنٹس اسلامک آرگنائزیشن آف انڈیا (ایس آئی او) جماعت اسلامی ہند کی طلبہ کی ایک نظریاتی تنظیم ہے جو 19 اکتوبر 1982ء کو اپنے ترقیاتی دور سے ہی سماجی و رفاہی خدمت اور طلبہ کی اخلاقی تربیت و ترقی کے لیے ملک میں کام کر رہی ہے۔ اس کا صدر مقام دہلی میں ہے، یہ ملک کی بیشتر ریاستوں میں پھیلی ہوئی ہے۔ بہت سے مذاہب، ذات، مسالک اور مقامات کے طلبہ اس تنظیم کا حصہ ہیں اور اس کے مقصد کے لیے سرگرم عمل ہیں۔

ایس آئی او طلبہ میں تعلیم اور شعور اجاگر کرنے کے لیے کام کرتی ہے۔ یہ تنظیم تعلیمی اداروں میں بہتر تعلیمی اور اخلاقی ماحول کو فروغ دیتی ہے۔ اس کا مشن "طلبہ اور نوجوانوں کو الہی ہدایات کی روشنی میں معاشرے کی تعمیر نو کے لیے تیار کرنا ہے"۔

حوالہ جات 

1982ء میں قائم ہونے والی اسلامی تنظیمیں
بھارت میں 1982ء کی تاسیسات
بھارت میں قائم اسلامی تنظیمیں
جماعت اسلامی